Public procurement notice: Contract Notice
Published: 2017-03-31
Buyer: Kuopion kaupunki
Country: FI
Region: Pohjois-Savo
Contract type: Services
Procedure: Competitive dialogue
CPV classification: 31000000 | 32000000 | 35000000: Security, fire-fighting, police and defence equipment | 44000000 | 45000000: Construction work
Submission deadline: 2017-05-02
Award criteria: The most economic tender

Technical requirements: Hankinnassa on kyse Kuopion Hiltulanlahden alakoulun ja päiväkodin toteuttamisesta elinkaarihankkeena. 3-sarjainen alakoulu, esiopetus ja päiväkoti toteutetaan uudisrakennuksena sille varatulle tontille.
Hankinta sisältää rakennuksen suunnittelun ja toteuttamisen sekä erikseen määriteltävät ylläpito- ja käyttäjäpalvelut. Tavoitteena on, että totetuttajan vastuulla on kohteen käytettävyys ja olosuhteet 20 vuoden palvelujakson ajan.
Hanke rahoitetaan KOy Kuopion Koulutilojen taseeseen Kuopion kaupungin takaamalla taselainarahoituksella. Tavoitteena on, että rakennustyöt alkavat maaliskuussa 2018 ja ykkösvaihe valmistuu kesällä 2019. Suunnitelman mukaan hanke toteutetaan kahdessa vaiheessa niin, että pienempi kakkosvaihe toteutetaan optiona n. vuoteen 2025 mennessä. Kakkosvaihe voidaan jättää toteuttamatta, jos alueen palvelutarve ei vaadi sen toteuttamista.
Ykkösvaiheen rakennustöiden tavoitehinta-arvio on noin 16 000 000 EUR ja kakkosvaiheen noin 1,5 miljoonaa (alv 0 %).
Uudisrakennus sekä ylläpito- ja käyttäjäpalvelut toteutetaan Kuopion kaupungissa Hiltulanlahden asemakaavoitetulla alueella Hiltulanlahdenkadun ja Viitostien kulmauksessa Viitostien länsipuolella.
Hankinnassa on kysymys Kuopion Hiltulanlahden alakoulun ja päiväkodin toteuttamisesta elinkaarihankkeena. Hiltulanlahti on tällä hetkellä Kuopion merkittävin ja laajin omakotituotannon alue, joka sijaitsee Kuopion eteläosassa noin 11 kilometrin päässä kaupungin keskustasta.
Hankinta sisältää uudisrakennuksen suunnittelun ja toteuttamisen sekä erikseen määriteltävät ylläpito- ja käyttäjäpalvelut. Tavoitteena on, että palveluntuottajan vastuulla on hankinnan kohteen käytettävyys ja olosuhteet 20 vuoden palvelujakson ajan.
Hankkeessa toteutetaan 3-sarjainen alakoulu, esiopetus ja päiväkoti uudisrakennuksena kahdessa vaiheessa sille varatulle tontille. Keskeisenä tavoitteena uuden rakennuksen suunnittelussa on tarkastella varhaiskasvatus- ja koulutoiminnan ohella myös ilta- ja muun vapaa-ajan käytön tarpeita koko palveluverkosto huomioon ottaen.
Koulun osalta suunnittelun lähtökohtana on uutta opetussuunnitelmaa (OPS2016) ja tulevaisuuden tarpeita tukeva ja palveleva sekä toiminnallisten tavoitteiden toteutumisen mahdollistava suunnitteluratkaisu. Uudentyyppisen avoimen oppimisympäristökokonaisuuden ideointi on ollut eräs hankesuunnitteluvaiheen keskeisiä tehtäviä.
Päiväkodin ja esiopetuksen tilat pyritään suunnittelemaan koulun yhteyteen siten, että tilat ovat lähtökohtaisesti kaikkien rakennuksessa toimivien käytössä sen toiminnallisen suunnitelman mukaisesti, jonka käyttäjät yhdessä laativat.
Hankekokonaisuus suunnitellaan avoimuuden ja tiimityön periaatteiden pohjalta. Tavoitteena on luoda asuinalueen toiminnallinen keskus. Suunnittelun lähtökohtana on tilojen muuntojoustavuus sekä tehokas käyttö huomioiden kaikkien käyttäjäryhmien tarpeet: koulu, esikoulu, päivähoito, nuorisopalvelut, kansalaisopisto, urheiluseurat, asukasyhdistys, vanhempainyhdistys sekä muut tiloja käyttävät sidosryhmät.
Myös sisä- ja ulkoliikuntamahdollisuuksien parantaminen Hiltulanlahden alueella on koettu tärkeäksi kehittämisen kohteeksi uutta kiinteistökokonaisuutta suunniteltaessa. Koulun tontille on tarkoitus sijoittaa koko aluetta palveleva lähiliikuntapaikka.
Hanke on tarkoitus toteuttaa kahdessa vaiheessa. Ensimmäisessä vaiheessa toteutetaan tämänhetkisten suunnitelmien mukaan koulu 2-sarjaisena, esikoulu 3-ryhmäisenä, päiväkoti 4-ryhmäisenä ja sen yhteyteen tila avoimelle päiväkotitoiminnalle.
Ensimmäisessä vaiheessa on tarkoitus toteuttaa myös lopullista laajuutta palvelevat ainekohtaiset opetustilat, liikuntasali oheistiloineen, oppilashuollon tilat, ruokahuollon tilat, hallintotilat ja sosiaalitilat. Ensimmäisen vaiheen laajuudeksi arvioidaan noin 5 700 m² / 6 400 brm².
Toisessa vaiheessa on tarkoitus toteuttaa avoimen oppimisympäristön periaatteella opetustilat 150 oppilaalle (2 kpl kolmen opetusryhmän moduulia oheis- ja aputiloineen) erilliseen rakennukseen. Toisen vaiheen laajuudeksi arvioidaan noin 600 m² / 660 bm².

Eligibility requirements: Elinkaarihankkeen toteuttajaksi valittavalta taholta tarkistetaan tilaajan selvitysvelvollisuudesta ja vastuusta ulkopuolista työvoimaa käytettäessä annetun lain (22.12.2006/1233, tilaajavastuulaki) 5 §:n mukaiset asiakirjat. Niitä ei pyydetä toimittamaan osallistumishakemuksen yhteydessä, mutta hankintayksikkö voi pyytää ehdokkaita tai tarjoajia toimittamaan ne hankinnan missä tahansa vaiheessa osallistumishakemusten vastaanottamisen jälkeen, jos katsoo siihen olevan perusteltua aihetta. Jos valittava taho on ryhmittymä, edellä mainitut todistukset ja selvitykset pyydetään sen kaikilta jäseniltä.